Boland Landbouskool - OMSENDBRIEF 31 VAN 2018
Neem asseblief kennis dat ons leerlinge hul laaste vak op Vrydag 23 November skryf en daardie dag om 12:00 sal verdaag.
NOVEMBER 2018 EKSAMENROOSTER
Aangeheg is die eksamenrooster vir die finale eksamen van die jaar. Ons wil alle leerders aanmoedig om erns te maak met hul voorbereiding vir hierdie eksamen aangesien dit ‘n beduidende effek op hul jaarpunt sal hê. Cobus van Coller
BELANGRIKE INLIGTING TEN OPSIGTE VAN VAKVERANDERINGS
Neem asseblief kennis van die volgende veranderinge ten opsigte van vakveranderings vir gr 10 – gr 12.
Vakverandering in graad 10
‘n Leerder mag hoogstens twee vakke in graad 10 verander.
Die sluitingsdatum vir versoeke van ouers aan skole vir vakveranderings is 30 Junie.
Vakverandering in graad 11
‘n Leerder mag hoogstens twee vakke in graad 11 verander.
Die sluitingsdatum vir versoeke van ouers aan skole vir vakveranderings is 15 Maart.
In buitengewone gevalle kan ‘n leerder een addisionele vak in graad 11, vir gr 12 verander nadat sy eindeksamenpunt vir graad 11 bekend gemaak is. Hierdie vakverandering moet voor 12 Desember van die graad 11 jaar gedoen word.
Geen vakverandering word vanaf 2019 in die graad 12-jaar toegelaat word nie.
Die volgende leerders is gekies as dirigente vir 2019. Sterkte vir julle!
Aldo Rautenbach JP Smith
Henry Rossouw Justin Swart
Philip Rossouw Dehan Zeeman Prieur du Plessis
LEERDERS WAT SKOOL AAN EINDE VAN 2018 VERLAAT
Op ‘n spesiale vergadering van die Beheerliggaam op Maandag 15 Oktober 2018, is die skoolbegroting, soos deur die finansiële komitee voorgelê, goedgekeur. Dit is ter insae by die finanskantoor. Hierdie begroting sal slegs van krag wees indien die ouers op Vrydag 2 November om 13:00 in die skoolsaal dit ook goedkeur. Ons doen asseblief ‘n beroep op ons ouers om hierdie belangrike vergadering by te woon. Irma Greyling
Uitstaande rekeninge vir 2018 sal weer binne die volgende week aan u ge-epos word. Ons versoek u om dit asseblief te vereffen voor of op 23 November wanneer dit die kinders se laaste skooldag is. Ons maak staat op u vriendelike samewerking. U is welkom om die skool te kontak indien u volgens wet vir kwytskelding in 2019 kwalifiseer.
XL, 92, 97, 102, 112, 117, 122
Johan du Toit het sy enkels gewen.
3 – 3 gelykop
Jacobus van Niekerk, Jandré Serdyn en Jandré Genis wat hul enkels gewen het.
James Coetzee, Joshua von Molendorff en Herman Smith wat hul enkels gewen het.
Beide dubbels is ook gewen.
Wedstryde eindig gelyk, maar HJS wen 38 – 32 met potte
Albert van Niekerk en Jandré Rabe wat hulle enkels en dubbels gewen het.
Baie geluk aan André Muller, Pietman Burger, Albert van Niekerk en Jandré Rabe wat almal maklik gewen het.
Baie geluk aan Ruben Joubert, Freddie Pyper, Hannes de Villiers en Philip Liebetrau wat hulle enkels gewen het. Hannes en Philip het ook hul dubbels gewen.
Danté Casius 4/45
Jurian van Santen 27*
Boland wen met 13 lopies
Gustav Laubscher 50* & 5/11
Boland verloor met 24 lopies
Boland verloor met 74 lopies
Danté Casius 40*
Jurian van Santen 3/13
Gustav Laubscher 2/35
Jaco Engelbrecht 28*
Boland verloor met 194 lopies
Ons atlete het die afgelope Dinsdag aan die Lente Atletiekbyeenkoms by Dal Josaphat deelgeneem. Dit was die eerste Lentebyeenkoms tussen Boland Landbou, HJS Paarl, HTS Drostdy en Brackenfell.
Ons atlete het uitstekend presteer en eindig in die tweede plek na HJS. Ons klop vir HTS Drostdy met meer as 100 punte en wen die prestasiebeker vir seunskole.
Uitstaande prestasies tydens hierdie byeenkoms was:
* Emile Geyser behaal ‘n eerste plek in die 400m seuns o.15 in ‘n tyd van 50.15. Hy behaal ook ‘n eerste plek in die 200 m met ‘n tyd van 22.30. Hy wen ook die 100m in ‘n tyd van 10.9 sek wat ‘n byeenkomsrekord is. Hy verbeter die skoolrekord in die 100m, 200m en 400m tydens hierdie byeenkoms.
* Hannes van Wyk behaal ‘n plek eerste plek in die seuns o.14 Hamergooi met ‘n afstand van 40.96m.
* Angelo Daniels behaal ‘n tweede plek in die 800m seuns o.14 met ‘n tyd van 2:16.60.
* Aldo Rautenbach behaal ‘n eerste plek in die 800m seuns o.17 met ‘n tyd van 2:00.53.
* Jaunu Olivier behaal ‘n eerste plek in die Hamergooi seuns o.17 met ‘n afstand van 57,29m.
* Marco de Witt behaal ‘n tweede plek in die Hamergooi seuns o.17 met ‘n afstand van 50,19m.
* Keithan Oliphant behaal ‘n eerste plek in die 800m seuns o.15 in n tyd van 2:14.43 en ‘n eerste plek in die 1500m met ‘n tyd van 4:42.88.
* Franco Nolan behaal ‘n eerste plek en verbeter die skoolrekord in die Gewigstoot seuns o.14 met ‘n afstand van 14,77m.
* JC Nothnagel behaal ‘n eerste plek in die Spiesgooi seuns o.14 met ‘n afstand van 52,14m.